b'\n_START_ARTICLE_\nWilliam Tecumseh Sherman\n_START_SECTION_\nSherman USA postmarkidel\n_START_PARAGRAPH_\nSherman on \xc3\xbcks v\xc3\xa4hestest kindralitest, keda on kujutatud mitmel USA postmargil. Esimene mark tema auks anti v\xc3\xa4lja 21. m\xc3\xa4rtsil 1893, veidi v\xc3\xa4hem kui kaks aastat p\xc3\xa4rast tema surma. Graveering tehti 1888. aastal Napoleon Sarony pildistatud foto j\xc3\xa4rgi. Postiteenistus avaldas teise ja kolmanda Shermani v\xc3\xa4ljaande 1895. aastal. M\xc3\xb5lemad olid peaaegu identsed esmav\xc3\xa4ljaandega, v\xc3\xa4ljaarvatud v\xc3\xa4iksed muutused v\xc3\xa4rvivalikul. Sherman oli esindatud ka 1937. aasta USA armee v\xc3\xa4ljaantud m\xc3\xa4lestusmargil koos kindralite Ulysses S. Granti ja Philip H. Sheridaniga. Viimane mark tema auks ilmus 1995. aastal. Kokku on Shermani kujutatud viiel margil, \xc3\xbcletades p\xc3\xbchenduste arvult enamikku USA presidente.\n_START_SECTION_\nShermani j\xc3\xa4rgi nimetatud\n_START_PARAGRAPH_\nShermani j\xc3\xa4rgi on nimetatud tank M4 Sherman, suurt\xc3\xbckilaev USS General Sherman, Ameerika \xc3\x9chendriikide maav\xc3\xa4gede endine baas Panamas Fort Sherman ja Sekvoia rahvuspargis asuv maailma suurima t\xc3\xbcvemahuga puu General Sherman.'